Berylliumkloridi

Berylliumkloridin kemiallinen kaava on BeCl2. Se on berylliumin ja kloorin kiteinen yhdiste väriltään värittömästä keltaiseen. Berylliumkloridin liukoisuus veteen 20 °C lämpötilassa  on 15,1 g/100 ml ja sen moolimassa on 79,9 g/mol, sulamispiste 399,2 °C, kiehumispiste 520 °C, tiheys 1,9 g/cm3 (vesi = 1,0 g/cm3) ja CAS-numero 7787-47-5.

Berylliumkloridia voidaan valmistaa kuumentamalla kloorin, berylliumoksidin ja hiilen seosta 600–800 °C:n lämpötilaan. Yhdisteestä valmistetaan elektrolyyttisesti berylliummetallia ja sitä käytetään orgaanisten berylliumyhdisteiden valmistuksen lähtöaineena.

Lähteet 

Berylliumkloridin käyttöturvallisuustiedote, Sigma Aldrich, viitattu 26.12.2014.

Kloridit
Berylliumyhdisteet